google/wiki40b huggingface dataset:
Hjernebølge

Hjernebølgenivåer

Hjernen fungerer på fire hjernebølgenivåer:

Beta-nivå

Dette er den tilstanden vi befinner oss i når vi arbeider og gjør våre daglige gjøremål. Hjernen opererer i beta-tilstand på 13 til 36 sykluser per sekund. Dette vil si at hjernen «sender» og «mottar» i bølger på 13 til 36 sykluser per sekund. Desto mer stresset og «hardttenkende» vi er, desto høyere blir beta-bølgene. Det er målt betabølger opp mot 60, men dette er uvanlig og slike høye verdier er livstruende.

Alfa-nivå

Alfa-tilstanden har mellom 8 til 12 sykluser per sekund. Dette er den ideelle læringstilstanden, en tilstand vi kaller for «avslappet konsentrasjon». Mange vil oppleve dette som en halvdøsig tilstand og tro at på dette nivået går konsentrasjonen og evnen til innlæring ned. Dette er ikke tilfelle. I alfa-tilstand kobles underbevisstheten inn i læringen, noe som blant annet styrker langtidshukommelsen. Når du befinner deg i alfa-tilstand flyter informasjonen fritt mellom hjernehalvdelene, og gjennomstrømningen i «corpus colossum» er veldig mye større i denne tilstanden. Alfa-tilstand frigjør fantasi og kreativitet, og bidrar til inspirasjon, raskere innlæring og bedre hukommelse. Når du befinner deg i alfa-tilstand er heller ikke hjernen i kontrollmodus (reptilhjernen i funksjon).
Det er ulike måter å sette seg selv i alfa-tilstand på. Avspenningsøvelser og meditasjon, ofte kombinert med ditt eget pustemønster (puste dypt og rolig med magen) er en metode. Bruk av spesielle typer musikk er en annen.

Theta-nivå

På theta-nivå har hjernen 4 til 7 sykluser per sekund. Dette er det tidlige stadiet av søvn, der vi er i grenseland mellom å være våken og i søvne. Hjernen arbeider her med dagens informasjon, og mange forskere mener at det er på dette stadiet hjernen sorterer, sammenligner og lagrer ny informasjon via «submodaliteter». Dette er dermed et gunstig tidspunkt for å sette din egen underbevissthet i sving med å arbeide frem kreative løsninger og vurderinger mens du selv sover. For eksempel kan du stille deg selv eller andre spørsmål som «Hva ville skje dersom …?» rett før dere avslutter dagen eller du selv går til sengs. Dette er en direkte oppfordring til underbevisstheten om å arbeide med denne problemstillingen natten igjennom, og ofte vil det komme et svar i hjernen i løpet av natten. Theta-tilstanden er dermed også en god læringstilstand, men langt vanskeligere å oppnå bevisst enn alfa-tilstanden.

Delta-nivå

Delta-tilstanden er dyp søvn. Her arbeider hjernen mellom 0,5 til 3 sykluser per sekund.
Kenneth Hudson

Tidlig karriere

Han ble født i Harlesden og utdannet ved Lower School of John Lyon (nå The John Lyon School) i Harrow og ved University College London. Under andre verdenskrig ble han registrert som pasifist og gjorde tjeneste som ambulansesjåfør. Etter krigen arbeidet han i Tyskland med et anti-nazifiseringsprogram.
Han ble lektor tilknyttevoksenopplæringen ved University of Bristol i 1947, flyttet over til BBC i Bristol i 1954 som programskaper og korrespondent med industriprogrammer som sitt spesialfelt. I på1966 ble han tilknyttet Bristol College of Science and Technology, det ble senere til University of Bath for å starte en kanal med spesielle programmer rettet mot undervisning og utdannelse.
Paulus Svendsen

Arbeide

Som det så kortfattet heter i første avsnitt av Svendsens Gullalderdrøm og utviklingstro er boken «et forsøk på å greie ut de idéer som diktere, profeter og tenkere i Europa fram til om lag 1880 har stilt sammen i en tre-leddet totalanskuelse om menneskelivets mål og mening. Emnet er med andre ord: «Det tredje rike» som idé og dikterisk motiv.» Slik Svendsens egen beskrivelse av arbeidet antyder, omfatter boken utstrakt undersøkelse av antikke og middelalderske kilder, hvilke Svendsen med all tydelighet har førstehånds kjennskap til og kan sitere deretter.
Den filologiske arbeidsmetoden var allerede på plass i Svendsens første bok, men finner om mulig i enda høyere grad sin blomstring i det som kan ansees som en slags oppfølger, nemlig Enhet og mangfold i europeisk kultur, utgitt i 1980 hos det københavnske forlaget Tusculanum, hvor Svendsen begynner med å undersøke idéen og troen på at verden eldes (mundus senescens), en overtro som følger menneskeslekten fra grekerne, gjennom romerne, til de tidlige kristne og helt opp til de protestantiske fyrstedømmer i det som i dag er Tyskland.
Idet boken forsøker å gjøre rede for brudd og kontinuitet i europeisk idéhistorie, får denne overtro plass som én av de virkelig sentrale, eller i det minste motstandsdyktige hedenske forestillinger gjennom den del av historien hvor både Europas gresk- og latintalende kilder konverterer til kristendommen. Svendsen demonstrerer altså at denne forestillingen lever videre på tross av kristningen av det nære østen og tidligere romerske riket, men så fordufter det altså i løpet av 1500-tallet. Tatt i betraktning at idéen om at verden eldes og at vi er på veg inn i en ny ungdom kan sies å være speilbilder av hverandre, kan man derfor gjerne se en naturlig kontinuitet i arbeidet med Gullalderdrøm og utviklingstro og Enhet og mangfold i europeisk kultur.
Stilmessig skiller bøkene seg i at sistnevnte er langt mer essayistisk oppdelt, og behandler temmelig forskjellig emner fra kapittel til kapittel.
Norske Kunsthåndverkere

Norske Kunsthåndverkere (NK) er en landsomfattende organisasjon opprettet i 1975 for profesjonelle utøvere av faget kunsthåndverk. Driften sikres gjennom midler over statsbudsjettet, og medlemskontingenten. NK driver både kunstpolitikk og kunstformidling. Organisasjonen ivaretar medlemmenes juridiske og økonomiske interesser, og målet er at medlemmene kan ha en karriere som kunstner med kunsthåndverk som levebrød.
Organisasjonen har i dag om lag 850 medlemmer innen faggruppene keramikk, tekstil, metall, tre, glass og lær. Medlemmene har utdanning fra en av landets kunsthøgskoler eller tilsvarende utdanning fra utlandet. Kunststudenter kan også bli medlem.
NK er delt inn i 7 regioner, med eget styre og regionleder. Organisasjonen initierer, administrerer og støtter utstillingsprosjekter, seminarer, workshops osv. både i Norge og utlandet. Det er opprettet en egen virksomhet for utlandsformidling, Norwegian Crafts.
NK har siden opprettelsen produsert den årlige juryerte mønstringen Årsutstillingen. NK gir også ut tidsskriftet Kunsthåndverk og har etablert «Galleri Format» i Oslo (1991) og «KRAFT - rom for kunsthåndverk» i Bergen (1997).
Grotting

Grotting er en sport eller fritidsaktivitet hvor man utforsker grotter. Personer som deltar i grotting kalles gjerne grottere eller grotteutforskere. I Norge er aktive grottere organisert i Norsk Grotteforbund, Norsk Grottedykkerforbund og/eller i en av lokalforeningene (Beiarn Grotteklubb, Rana Grotteklubb, Salten Grotteklubb). Det vitenskapelige studiet av grotter kalles speleologi.
Lånan, Flovær og Skjærvær fuglefredningsområde

Lånan, Flovær og Skjærvær fuglefredningsområde ligger i Vega kommune i Nordland. Fuglefredningsområdet består av tre adskilte deler, som alle ligger innenfor Lånan/Skjærvær naturreservat. Fuglefredningsområdet har et areal på 714 dekar, hvorav 371 dekar sjøareal. Fuglefredningen er innført for å bevare et godt og uforstyrret hekke- og oppvekstområde for sjøfugl.
Området ligger i Vega verdensarvområde.
SV Bergisch Gladbach 09

Historie

Klubben ble dannet i 1909 som Fußball Club Bergisch Gladbach. Klubben assimilerte flere andre klubber; i 1909 fusjonerte klubben med FC Montania Bergisch-Gladbach, den 22. januar 1919, med Turn- und Sportverein der Firma J. W. Zanders Bergisch Gladbach og dannet Sport-Verein Bergisch Gladbach, og i 1936 var det VfL Gronau den slo seg sammen med. 
Laget kjempet seg oppover i ligasystemet, og etter ligaens reorganisering i 1952, endte klubben i Amateurliga Mittelrhein (III). De vant sin divisjon i 1953, og gikk videre og vant den nasjonale amatørfinalen med 3:2 over Homberger SV. Femtitallet ble således det store tiåret for klubben, og de vant sin amatørpulje flere ganger, om enn de ikke gjentok amatørfinaleseieren. På sekstitallet gikk det stadig nedover for klubben, som etablerte seg nederst i tredjedivisjon.
I 1973 slo klubben seg igjen sammen med en annen klubb, SSG Bergisch Gladbach. SSG var selv en sammenslåing av klubbene  SV Blau-Weiss 1962 Hand, SV Katterbach, og Sportfreunde Paffrath. På tross av sammenslåingen, som gjorde at klubben kunne spore sine røtter til tilsammen seks klubber, var den nye klubben, SSG Bergisch Gladbach, ingen sportslig suksess, og fortsatte nedover i divisjonssystemet. Sporadiske opptredener i den fjerde øverste divisjonen har preget klubben, og klubben spiller per mai 2010 i denne divisjonen, med fare for nedrykk. Klubben har siden droppet SSG, og erstattet det med Sportsverein (SV), enda dette som oftest ikke nevnes i daglig omtale. I tillegg har klubben lagt til «09» på slutten for å indikere stiftelsesåret.

Kvinnefotball

På 1970-tallet, da kvinnefotball ble populært, ble et kvinnelag dannet da klubben het SSG Bergisch Gladbach. I lang tid var kvinnelaget klubbens flaggskip. Laget vant serien til sammen ni ganger, og cupen tre ganger. Laget representerte også Tyskland i et uoffisielt VM i 1983. Når endelig det tyske kvinnelandslaget ble dannet, var tilsammen 18 spillere fra klubben innom landslaget. Den klart mest kjente spilleren er Silvia Neid, som per 2010 er trener for kvinnelandslaget. 
Enda laget dominterte sterkt på 1980-tallet, var det overraskende fort slutt ved tiårets slutt. På 1990-tallet gikk det gradvis nedover til laget rykket ned i 1993-94-sesongen. På tross av at de var nære opprykk to år senere, kom aldri laget tilbake til Bundesliga under det navnet. Grunnen var at etter den sesongen forlot kvinnefotballaget klubben og ble del av TuS Köln rrh. Klubben kom heller ikke tilbake til det gode selskap, og virket å forbli et andredivisjonslag da kvinnefotballaget nok en gang rørte på seg, denne gangen til Bayer Leverkusen etter 2007-08-sesongen. Etter et år som middelhavsfarer i 2. Bundesliga ble det direkte opprykk for Bayer Leverkusen.
Caoqiao gasskraftverk

Caoqiao gasskraftverk er et gasskraftverk i distriktet Fengtai i byprovinsen Beijing i det nordlige Kina. Det har en installert produksjonskapasitet på 464 MW fordelt på 4 turbiner. Anlegget stod ferdig i 2005. Brenseltypen er naturgass.
Termostat

Termostat er enkelt sagt en temperaturstyrt bryter eller vannkran (temperaturstyrt blandebatteri). Den mest vanlige bruken av termostat er styring av varme- eller kjøleelement, men også alarmer for å indikere for høy eller for lav temperatur.

Anvendelse i bil

I biler brukes termostater for å regulere kjølevæsken slik at motoren får kjøling. Den lukkes og åpnes når kjølevannet har oppnådd en bestemt temperatur. Dette resulterer i at motoren ikke blir overopphetet. Er termostaten ødelagt vil dette vises ved for høy eller lav temperatur. Hvis bilen har for lav temperatur kan det øke drivstofforbruket.
Kausika prajnaparamita

Kausika Prajñāpāramitā, også kalt Prajñāpāramitā for Kausika (sanskrit: Kauśika prajñāpāramitāhṛdaya), er en av mange forkortede utgaver av den Store Prajñāpāramitā Sūtra. Denne lille teksten er bevart både på sanskrit, tibetansk og kinesisk.
I den tibetanske buddhistiske kanon bærer den tittelen 'phags pa shes rab kyi pha rol tu phyin pa ko'u shi ka, oversatt fra et sanskrit-manuskript fra Nepal med tittelen Ārya Kauśika prajñāpāramitā.
Teksten ble oversatt til kinesisk av Dānāpala under tittelen Fóshuō dìshì bānruò bōluómìduō xīnjīng (佛說帝釋般若波羅蜜多心經).
Jeg er en seiler

«Jeg er en seiler» er en salme skrevet av Henry Albert Tandberg (1871–1959). Han var oberst i Frelsesarmeen, og sjefredaktør i Krigsropet fra 1917. Melodien er av Klaus Theodor Østbye (1865–1945), oberstløytnant i Frelsesarmeen. Fra 1890 var han ansvarlig leder for musikkavdelingen i Frelsesarmeen i Kristiania. Denne kjente og kjære salmen, som finnes på en rekke plateinnspillinger, ble skrevet i 1909. Første strofe av salmen går som følger: «Jeg er en seiler på livets hav, på tidens skiftende bølge, den Herre Jesus meg kursen ga og denne kurs vil jeg følge».
Augustus' hager

Augustus' hager (italiensk: Giardini di Augusto), opprinnelig kjent som Krupps haver, er noen botaniske hager på øya Capri, Campania, Italia.
Hagene ble anlagt av den tyske industriherre Friedrich Alfred Krupp tidlig på 1900-tallet, der hvor han hadde tenkt å bygge luksusvilla. Planene kunne ikke gjennomføres da Krupp ble anmodet om å forlate Italia etter avsløring i den sosialdemokratiske avisen Vorwärts om sex-skandaler på Capri. Derfor ble havene først kalt «Krupps haver», et navn brukt frem til 1918, da havene ble omdøpt til dagens navn.
Havene, anlagt i terrasser, har utsyn mot havet, mot Marina Piccola og er et testamente over Capris rike flora med ulike ornamentale planter og blomster som geranium, georginer og lupiner.

Lenins bosted

I havene er det et monument tiltenkt Vladimir Lenin, et av de få av sitt slag i Italia, lavet av den italienske skulptør Giacomo Manzù og plassert der i 1968. De lokale myndigheter hadde godkjent planen etter at Sovjets ambassade i Italia hadde gitt skulptøren oppdraget. Statuen består av fem meter høye  høye blokker i marmor og er plassert foran huset hvor den russiske forfatter Maksim Gorkij bodde i 1908.
Fra havene er det et 180-graders panorama-utsyn over Capri, hvor en kan se både Monte Solaro, Marina Piccola, og Faraglioni.
Marit Stykket

Utdanning og erfaring

Stykket er bioingeniør av utdanning. Før hun ble president i NITO har hun arbeidet ved Hormonlaboratoriet, Oslo universitetssykehus Aker og hatt en rekke lokale og sentrale tillitsverv. Bare to NITO-ledere har sittet lenger enn to valgperioder før Stykket. NITO har opplevd en kraftig medlemsvekst i tiden hun har sittet som president. I dag jobber hun som internasjonal rådgiver for NITO.
CONCACAF Gold Cup for kvinner

CONCACAF Gold Cup for kvinner er et mesterskap som er arrangert av CONCACAF for å avgjøre hvem som er det beste landet i CONCACAFs medlemsområde (Nord- og Mellom-Amerika og De karibiske øyer). Gold Cup er også direkte kvalifisering til VM, og spilles derfor året før hvert VM. Gold Cup tok over for CONCACAF Women's Championship, og fortsatte i samme stil. Imidlertid ble første Gold Cup arrangert i 2000, som et resultat av suksessen i VM i 1999. Både arrangementet i 2000 og i 1993 inneholdt lag som ikke tilhørte CONCACAF. New Zealand deltok i 1993, og Brasil og Kina i 2000. Disse har derfor et mer halvoffentlig preg.
CONCACAF Gold Cup (eller Women's Championship, som det het den gangen det har skjedd i praksis) skiller seg fra Asiamesterskapet i en vesentlig ting. I 1998 deltok ikke USA, da de var direktekvalifisert som arrangører. I Asiamesterskapet deltok imidlertid Kina, enda de var direktekvalifisert tre ganger. Gitt USAs dominans i området, ble mesterskapet i 1998 jevngodt med en kåring av det nest beste laget.
Nairobi Railway Museum

Nairobi Railway Museum er et jernbanemuseum i Nairobi, Kenya, beliggende like inntil Nairobi jernbanestasjon. Museet ble åpnet av East African Railways and Harbours Corporation i 1971, men drives i dag av Kenya Railways. Museets sporområde er sammenkoplet med jernbanens operative nett, og samlingen inneholder blant annet tre damplokomotiv som ved spesielle anledninger benyttes til utflukter. I den senere tid (januar 2011) har museet også åpnet en modelljernbane.
HTC Evo 4G

HTC Max 4G (kodenavn: Supersonic) er en Android-basert mobiltelefon (smartphone) fra HTC. En felles pressemelding om telefonen ble sluppet av HTC og Sprint Nextel 23. mars 2010, og den vil lanseres 4. juni 2010. 
Mobiltelefonen er en oppdatert versjon av HTC HD2, og lanseres eksklusivt av mobiloperatøren Sprint Nextel. Den støtter EV-DO/WiMAX-nettverket (802.16e), og kan derfor ikke brukes i Europa. 
Den har kapasitiv multitouch berøringsskjerm på 4,3 tommer. Menysystemet er HTCs Sense, og kameraet er på 8 megapiksler, med 720p HD videoopptak. Den har også HDMI-utgang.
Stubbefreser

En stubbefreser eller stubbefres er en maskin for fjerning av stubber. Når et tre felles står stubben og rotsystemet igjen. Før stubbefreseren ble oppfunnet brukte arbeidere å grave opp stubben og dens rotsystem for hånd. Dette var et tungt og tidkrevende arbeid. Ved stubbefresing ligger det igjen flis etter stubben, denne flisen kan brukes som biodrivstoff, fylles i hullet etter stubben eller brukes som kompost. Maskinen har en roterende stålskive med skarpe tenner, dette kalles for fresehjul. Når skiven roterer og trykkes mot stubben freser skiven treverket til små biter. Fresehjulet kan kontrolleres av hydrauliske stempler som skyver fresehjulet mot stubben. En annen gammel metode for å fjerne stubbene var ved å helle petroleum over og brenne stubbene. Dette var en lite miljøvennlig og effektivt metode, samtidig som faren for skogbranner var stor. Et moderne alternativ for å fjerne stubber er å bruke nitrogenbaserte midler for å dekomponere stubben. Denne metoden fungerer svært bra og er miljøvennlig, men den er tidkrevende og er lite egnet for bedrifter som arbeider innenfor trepleie og stubbefjerning.

Historie

I 1956 oppfant Vermeer Manufacturing Co. Gründer Gary Vermeer den første moderne stubbefreseren. En viktig innovasjon var et det kun behøvdes en person for å bruke maskinen, istedenfor flere personer som tidligere og mer tidkrevende metoder krevde. Vermeers maskin var den første som anvendte en horisontalt bevegelig rotor, samtidig som den kan bevege seg vertikalt. Enkelte moderne maskiner kan frese stubben ned til 60 cm under bakken for å få med seg alle rot-rester. Stubbefreseren ble utviklet på 1950-tallet av Gary Vermeer. Under en test av en prototype-stubbefres flyttet operatøren feil spak på maskinen, dette førte til at fresehjulet gikk i en annen retning. Ettersom stubbefreseren da skar fem ganger raskere, hadde et nytt design blitt utviklet. Hvordan fungerer en stubbefres? En stubbefres fungerer ved at et roterende blad flytter seg horisontalt frem og tilbake mens det freser bort øvre del av stubben. Ettersom stubben synker i høyde så senker operatøren fresehjulet ved hjelp av en hydraulisk spak. Jobben er ferdig når stubben er freset ned til 10 til 50 cm under bakken.

Modeller

Håndstyrt stubbefres: I likhet med designet på gressklippere og snøfresere krever denne typen at operatøren går bak maskinen og manuelt manøvrerer den.
Selvgående stubbefres: Denne typen stubbefres er brukervennlige og velegnet for profesjonelle bedrifter. Selvgående stubbefresere kommer frem på trange steder der andre og større maskiner kan ha problemer. Disse stubbefreserene er konstruert for et tyngre arbeid.
Aggregat – stubbefres: Denne modellen er beregnet påmontert på annen maskin, for eksempel traktor, gravemaskin eller minilastere (Skid Steer).
Ut mot havet (Erik og Kriss)

Ut mot havet er den andre singelen fra Erik og Kriss sitt album Verden vil bedras. Sangen er et samarbeid med Martin Diesen fra Inglow, og er en rockepreget raplåt. Den ble ikke utgitt i fysisk format, og regnes i realiteten som en uoffisiell singel, men fikk mye spilletid på norsk radio og TV-kanaler. Musikkvideoen er laget med materiale fra releasekonserten til albumet, hvor Erik og Kriss opptrer foran et fullspekket Rockefeller.
Sognefjord Akvarium

Sognefjord Akvarium er et akvarium etablert i 1982 i Balestrand. Her vises 100 forskjellige arter av fisk og sjødyr som finnes i Sognefjorden i akvarier av ulik størrelse både inne og ute. Vannet i akvariene er ufiltrert sjøvann.
I tilknytning til akvariet er en filmsal som viser livet i Sognefjorden. Det er også en utstilling av treskjæringsarbeider her. Akvariet brukes i vinterhalvåret som et viktig element i leirskoleaktiviteter ved Kringsjå leirskule i Balestrand. Inkludert i billetten er også lån av robåt om man vil prøve fiskelykken i fjorden.
Algiske språk

Algiske språk er en språkfamilie i Nord-Amerika som omfatter undergruppa algonkinske språk samt to små språk i det nordvestlige California, wiyot og yurok. Slektskapet mellom wiyot og yurok og de algonkinske språka blei påvist av den amerikanske lingvisten Edward Sapir (1884–1939).
Ethiopian Airlines Flight 409

Flyet

Flyet var av type Boeing 737-8AS, med registreringsnummer ET-ANB, s/n 29935. Flyet ble i 2002 levert til Ryanair, før det i september 2009 ble solgt videre til Ethiopian Airlines, og omregistrert.
Den siste vedlikeholdsjekken av flyet ble gjennomført den 25. desember 2009 uten at det ble funnet noen feil.
Flyet hadde vært i lufta i 26 459 timer, fordelt på 17 823 flyvninger. Boeing 737-800 er konstruert for å tåle 75 000 flyvninger og 51 000 flytimer, og har blitt produsert siden 1997.

Ulykken

Flyet fra Ethiopian Airlines styrtet i Middelhavet, rett etter avgang fra Beirut Rafic Hariri internasjonale lufthavn i Beirut, Libanon den 25. januar 2010. Flyet er rapportert å ha 83 passasjerer og et mannskap på sju, og skulle fra Beirut i Libanon til den etiopiske hovedstaden Addis Abeba. Det er ennå ikke klart hva den direkte årsaken til ulykken var, men det skal ha opstått en storm da flyet skulle ta av. Av passasjerene ble 54 bekreftet å være libanesiske statsborgere, mens 23 av dem var etiopiske.
Dette var første gang siden 1996 at Ethiopian Airlines ble rammet at en flystyrt. I 1996 ble Ethiopian Airlines Flight 961 kapret av tre menn. Kapringen endte i en flystyrt rett utenfor Komorene.
VM i turn 1987

Det 24. verdensmesterskapet i turn ble arrangert i perioden 19. til 25. oktober 1987, i Rotterdam i Nederland.
Hertugdømmet Milano

De italienske kriger

Hertugen av Orléans hadde siden 1498 gjort krav på hertugdømmet, og etter at hertugen av Orléans, fra Huset Valois dette året ble konge av Frankrike under navnet Ludvig XII og han opprettholdt sin fars krav på hertugdømmet Milano. Han hadde i 1499 invadert hertugdømmet, avsatte Ludovico Sforza og hadde kontroll over dette fram til 1512 da de ble drevet ut av sveitsiske leiesoldater som satte Lodovicos sønn Maximilian Sforza på tronen. Men allerede i 1515 invaderte franskmennene igjen, denne gangen under kong Frans I og sikret seg kontroll etter slaget ved Marignano i september dette året.
I 1521 ble franskmennene drevet ut av østerrikerne, og disse satte Maximians yngre bror Francesco II Sforza på tronen. Som følge av franskmennenes nederlag ved slaget ved Pavia i 1525 dominerte styrkene til Karl V av Det tysk-romerske rike hele Italia, og for å utbalansere denne dominansen, søkte Francesco II Sforza allianse med Venezia, Firenze og Pavestaten sammen med franskmennene. Dette første til at Francesco II Sforza ble drevet ut av byen Milano, men klarte å holde kontroll over store deler av hertugdømmet, og kunne vende tilbake til Milano ved fredsslutningen i 1529.
Francesco II Sforza døde i 1535 uten arvinger fra Huset Sforza til hertugdømmet, og arvespørsmålet ble igjen komplisert. Både den tysk-romerske keiseren og den franske kongen gjorde krav på hertugdømmet. I 1545 ble Hertugdømmet Parma opprettet ved at den delen av Hertugdømmet Milano som lå sør for Po, sentrert rundt byen Parma, ble gitt i len til pave Paul IIIs illegitime sønn, Pier Luigi Farnese. Den tysk-romerske keiseren holdt kontrollen over resten av hertugdømmet, og ga det til sin sønn Filip og kom dermed under Spania, noe som ble formalisert ved freden i Cateau-Cambrésis i 1559 som avsluttet De italienske kriger.
Hertugdømmet forble under spansk styre fram til avslutningen av den spanske arvefølgekrigen og fredsavslutningen i Baden i 1714, og hertugdømmet var underlagt Østerrike fram til Napoleonskrigene.
JS++

Historie

JS++ ble lansert 8. oktober 2011. Den moderne implementeringen ble kunngjort på DeveloperWeek 2016 og utgitt 31. mai 2016. Språket er designet av Roger Poon og Anton Rapetov.
Vindeln

Vindeln er et tettsted i Västerbottens län i landskapet Västerbotten i Sverige. Det er Vindeln kommunes administrasjonssenter. I 2010 hadde tettstedet 2 333 innbyggere.
Jakten på Mauritius

Handling

Elleveåringen Ole-Bastian, som bor på Aker Brygge, ser fram til en rolig byferie hos tante Siri på Frogner. Tanta har imidlertid andre planer. Hun vil heller ta 13:25-toget fra jernbanestasjonen og la skjebnen bestemme resten. Det blir opera, tango, kidnapping, biljakt, snille bestemødre, sleipe skurker, iskrem og jakt på en brun konvolutt.